รัฐบาลไทย-ข่าวทำเนียบรัฐบาล-รองนายกรัฐมนตรีและรัฐมนตรีว่าการกระทรวงยุติธรรม ลงพื้นที่จังหวัดพิจิตร รับฟังปัญหาความเดือดร้อนของประชาชนพร้อมหาทางช่วยเหลือ
วันเสาร์ที่ 23 ธันวาคม 2560
รองนายกรัฐมนตรีและรัฐมนตรีว่าการกระทรวงยุติธรรม ลงพื้นที่จังหวัดพิจิตร รับฟังปัญหาความเดือดร้อนของประชาชนพร้อมหาทางช่วยเหลือ
รองนายกรัฐมนตรีและรัฐมนตรีว่าการกระทรวงยุติธรรม ลงพื้นที่จังหวัดพิจิตร รับฟังปัญหาความเดือดร้อนของประชาชนพร้อมหาทางช่วยเหลือ
วันนี้ (22 ธันวาคม 2560) เวลา 10.00 น.พลอากาศเอก ประจิน จั่นตอง รองนายกรัฐมนตรี และรัฐมนตรีว่าการกระทรวงยุติธรรมเป็นประธานการประชุมเชิงปฏิบัติการเพื่อเพิ่มประสิทธิภาพการขับเคลื่อนนโยบายและยุทธศาสตร์กระทรวงยุติธรรมในการอํานวยความยุติธรรมเพื่อลดความเหลื่อมล้ําในสังคม ภายใต้โครงการยุติธรรมสู่หมู่บ้าน นําบริการรัฐสู่ประชาชน ครั้งที่ 3ประจําปีงบประมาณ พ.ศ. 2561 โดยมีผู้บริหารกระทรวงยุติธรรม และหัวหน้าหน่วยงานในสังกัดกระทรวงยุติธรรมในพื้นที่ภาคเหนือตอนล่าง ประกอบด้วย 1) จังหวัดสุโขทัย 2) จังหวัดตาก 3) จังหวัดอุตรดิตถ์ 4) จังหวัดพิษณุโลก 5) จังหวัดกําแพงเพชร 6) จังหวัดพิจิตร 7) จังหวัดเพชรบูรณ์ 8) จังหวัดนครสวรรค์ และ 9) จังหวัดอุทัยธานี เข้าร่วมการประชุมฯ ณ ศูนย์ประชุมและแสดงสินค้าจังหวัดพิจิตร ซีเค คอนเวนชั่นฮอลล์ ตําบลในเมือง อําเภอเมือง จังหวัดพิจิตร
รองนายกรัฐมนตรีและรัฐมนตรีว่าการกระทรวงยุติธรรม กล่าวว่า ปัญหาส่วนใหญ่ที่พบในพื้นที่ภาคเหนือตอนล่างคือ
ปัญหาหนี้สิน ปัญหาข้อพิพาทเรื่องที่ดิน ปัญหาการไม่รู้ข้อกฎหมาย และการเข้าไม่ถึงบริการภาครัฐ
ทั้งหมดนี้ เป็นปัญหาที่ต้องเร่งรัดดําเนินการแก้ไขอย่างเร่งด่วน
โดยได้มอบหมายให้หน่วยงานในพื้นที่สร้างความรู้ ความเข้าใจเรื่องดังกล่าวให้ประชาชนได้รับทราบ ผ่านช่องทางการสื่อสารทุกรูปแบบ
โดยเฉพาะสื่อโซเชียลมีเดีย รวมถึงการสร้างอาสาสมัครจิตอาสาในหมู่บ้านเพื่อทําหน้าที่อํานวยความยุติธรรมในพื้นที่
เพื่อนําไปสู่การแก้ไขปัญหาให้กับประชาชนต่อไป
นอกจากนี้ได้กล่าวเน้นย้ําถึงแนวทางการดําเนินงานของหน่วยงานในสังกัดกระทรวงยุติธรรม ว่าขอให้ดําเนินงานตามนโยบายของกระทรวงยุติธรรม ดังนี้
1) ปกป้องสถาบันชาติ และพระมหากษัตริย์ ผ่านการบังคับใช้กฎหมาย
2) อํานวยความยุติธรรม และลดความเหลื่อมล้ําในสังคม โดยใช้ประชาชนเป็นศูนย์กลาง
3) ปรับปรุงการทํางานของหน่วยงานเพื่อเพิ่มประสิทธิภาพการทํางานเพื่อบริการประชาชน
และ 4) ดูแลเรื่องสิทธิและเสรีภาพที่ประชาชนพึงมีและควรได้รับตามข้อกฎหมาย
ทั้งนี้ ขอให้ทุกหน่วยงานในสังกัดยึดหลักการบริหารงานที่สําคัญ คือ"อํานวยความยุติธรรม ลดความเหลื่อมล้ํา ขจัดความทุกข์ยาก สร้างประชาสามัคคี ส่งเสริมคนดีสู่สังคม"
หลังจากนั้นเวลา 12.00 น. รองนายกรัฐมนตรีและรัฐมนตรีว่าการกระทรวงยุติธรรมและคณะได้เดินทางไปตรวจเยี่ยมศูนย์การศึกษาพิเศษประจําจังหวัดพิจิตร ที่ตําบลในเมือง อําเภอเมือง จังหวัดพิจิตร ซึ่งเป็นหน่วยงานสังกัดกระทรวงศึกษาธิการ อยู่ในการกํากับดูแลของพลอากาศเอก ประจิน จั่นตอง รองนายกรัฐมนตรีและรัฐมนตรีว่าการกระทรวงยุติธรรม โดยมีนายวิทยา นุ่นโฉม ผู้อํานวยการศูนย์การศึกษาพิเศษ ประจําจังหวัดพิจิตร และคณะให้การต้อนรับ พร้อมบรรยายสรุปและนําชมสถานที่ของศูนย์ฯ
จากนั้น เวลา 13.30 น. รองนายกรัฐมนตรีและรัฐมนตรีว่าการกระทรวงยุติธรรม พร้อมคณะได้เดินทางไปยังศูนย์ยุติธรรมชุมชน ตําบลกําแพงดิน อําเภอสามง่าม จังหวัดพิจิตร เพื่อเปิดโครงการยุติธรรมสู่หมู่บ้าน นําบริการรัฐสู่ประชาชน ครั้งที่ 3 ประจําปีงบประมาณ 2560
โดยมี นางณิทฐา แสวงทอง รองผู้ว่าราชการจังหวัดพิจิตร พร้อมด้วยหัวหน้าส่วนราชการ และประชาชนชาวพิจิตร กว่า 500 คน ให้การต้อนรับ
ทั้งนี้ พลอากาศเอก ประจินฯ ได้เยี่ยมชมนิทรรศการจากหน่วยงานต่าง ๆ ในสังกัดกระทรวงยุติธรรมและได้รับหนังสือจากนางอารมณ์ คําจริง ผู้แทนกลุ่มประชาสังคมปฏิรูปทรัพยากรและทองคํา เรื่องขอให้พิจารณาดําเนินการด้านกฎหมายคดีเหมืองแร่ทองคําที่อยู่ในชั้นสอบสวนของ ป.ป.ช. และ DSI
โดยพลอากาศเอก ประจินฯ ได้กล่าวว่า จะเร่งดําเนินการให้เนื่องจากเป็นความเดือดร้อนของประชาชน
นอกจากนี้ นางมาลี กันสุข อายุ 55 ปี อยู่บ้านเลขที่ 65/4 หมู่ที่ 6 ตําบลกําแพงดิน อําเภอสามง่าม จังหวัดพิจิตร ผู้แทนประชาชนที่ถูก บริษัททีพีไอ ฟ้องร้องคดี จํานวน 120 ราย ได้ร้องขอความช่วยเหลือจากกระทรวงยุติธรรม
ในการนี้ พลอากาศเอก ประจินฯ กล่าวว่า กรณีนี้ จะเร่งดําเนินการแก้ไขให้ โดยแบ่งเป็น 2 ส่วนส่วนแรก คือ การเร่งติดตามข้อมูลเอกสารที่ประชาชนถูกเอาเปรียบ พร้อมทั้งจะดูแลปัญหาความเดือดร้อนในด้านค่าใช้จ่าย โดยเรื่องที่เข้าสู่สํานักงานยุติธรรมจังหวัดแล้วจะเร่งดําเนินการต่อ ส่วนที่ขึ้นศาลแล้วจะติดตามช่วยเหลือต่อไป ส่วนที่ 2 ในระยะยาวต้องพิจารณาแก้ไขปัญหาการที่ประชาชนถูกหลอกให้เซ็นเอกสาร แล้วนําไปเพิ่มเติมข้อมูลจะดําเนินการช่วยเหลือประชาชนอย่างไร แต่ทั้งนี้ต้องศึกษาแต่ละกรณีอย่างละเอียดอีกครั้ง ส่วนปัญหาเกี่ยวกับพืชผลทางการเกษตรทั้งพันธุ์พืชปุ๋ยต่างๆ จะต้องประสานกับเกษตรและพาณิชย์เพื่อให้เข้ามาดูแลและช่วยเหลือต่อไป
*****************
กลุ่มงานประชาสัมพันธ์และเผยแพร่ สํานักโฆษก
ข้อมูลโดย พลอากาศเอก มณฑล สัชฌุกร
โฆษกประจํารองนายกรัฐมนตรี (พลอากาศเอก ประจิน จั่นตอง)